Miguela Xuereb .td_uid_2_61b04a1fb7e88_rand.td-a-rec-img{text-align:left}.td_uid_2_61b04a1fb7e88_rand.td-a-rec-img img{margin:0 auto 0 0} F'erba' snin tressqu l-Qorti 456 persuna minħabba vjolenza fuq membri tal-Korp tal-Pulizija. Dan qalu l-Ministru għall-Intern, is-Sigurtà Nazzjonali u l-Infurzar tal-Liġi, Byron Camilleri f'risposta għal mistoqsija parlamentari magħmula mid-Deputat Nazzjonalista, Beppe Fenech Adami. Il-Ministru Camilleri kien mitlub jagħti dettalji dwar kemm kien hemm persuni li tressqu l-Qorti akkużati bi vjolenza fuq membri tal-Korp tal-Pulizija mill-2018 sal-lum. "Infurmat li n-numru ta' persuni li tressqu l-Qorti akkużati bi vjolenza fuq membri tal-Korp tal-Pulzija fis-sena 2018 kien 146, fis-sena 2019 kien 119, fl-2020 kien 117 u sa l-aħħar ta' Awwissu 2021 tressqu 74 persuna," qal il-Ministru. Żied ukoll li l-informazzjoni tikkonċerna każijiet fejn b'xi mod il-Pulizija ma' tħallietx tagħmel xogħola waqt il-qadi ta' dmirijieta u tinkludi tħeddid u aggressjoni. Fix-xahar ta' Settembru biss, din il-kamra tal-aħbarijiet irrappurtat dwar tlett każijiet li kienu jinvolvi persuni li tressqu l-Qorti minħabba li kienu ħebbew għal uffiċjali tal-Pulizija. Wieħed mill-każijiet jinvolvi raġel ta' 51 sena minn Ħal Qormi li kien miċħud il-libertà proviżorja u nżamm arrestat wara li attakka u darab gravi lil pulizija li kien qed jipprova jarrestaħ. Il-Pulizija f'dan il-każ indarab u ttieħed l-Isptar Mater Dei fejn kien ċċertifikat li ndarab gravi. Raġel li weġġa' gravi Pulizija waqt l-arrest jinżamm arrestat F'każ ieħor fl-istess xahar, raġel ħebb għal tliet uffiċjali tal-pulizija waqt il-qadi ta' dmirijiethom. Il-Pulzija bdew jippruvaw iferqu żewġ persuni minn ġlieda u wieħed mill-persuni, raġel ta' 48 sena ħebb għall-pulizija. Wara li kien immanettjat, kompla jkun aggressiv u jobżqilhom. Iħebb għal 4 pulizija li talbuh ibaxxi l-volum tad-diski .td_uid_3_61b04a1fb87aa_rand.td-a-rec-img{text-align:left}.td_uid_3_61b04a1fb87aa_rand.td-a-rec-img img{margin:0 auto 0 0}